Prilog br. VI – Prijedlog okvirnog sporazuma

**ISTARSKA ŽUPANIJA**, 52100 Pula, Flanatička 29, (OIB 90017522601), koju zastupa župan mr.sc. Valter Flego (u daljnjem tekstu Naručitelj),

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (OIB:\_\_\_\_\_\_\_\_\_\_\_\_\_\_\_),

 (naziv ponuditelja i adresa)

kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (u daljnjem tekstu: Isporučitelj) sklapaju:

 (funkcija, ime i prezime)

**O K V I R N I S P O R A Z U M**

**za nabavu** **i dostavu lož ulja**

**za potrebe Istarske županije i pojedinačnih naručitelja**

**I. UVOD**

**Članak 1.**

1) Utvrđuje se da je na temelju provedenog otvorenog postupka javne nabave s namjerom sklapanja Okvirnog sporazuma s jednim (1) gospodarskim subjektom na 4 (četiri) godine, temeljem čl. 88., čl. 146. st. 1. i čl. 147. Zakona o javnoj nabavi („Narodne novine“ br. 120/16), evidencijski broj nabave 1-18-ZN, Naručitelj je Odlukom o odabiru najpovoljnije ponude, KLASA: 406-01/17-01/\_\_\_ URBROJ: 2163/1-01/8-18-\_\_\_ od \_\_\_. \_\_\_\_\_\_\_\_\_\_\_\_ 2018. godine odabrao ponudu ponuditelja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (naziv) (adresa)

broj ponude: \_\_\_\_\_\_\_\_\_\_\_\_\_\_\_\_\_\_ od \_\_\_. \_\_\_\_\_\_\_\_\_\_\_\_\_ 2018. godine, kao prihvatljivu ponudu i u potpunosti sukladnu uvjetima i zahtjevima iz dokumentacije o nabavi KLASA: 406-01/17-01/ ; URBROJ: 2163/1-09/4-17-\_\_\_ od \_\_\_. prosinca 2017. godine.

2) Istarska županija sklapa ovaj Okvirni sporazum kao središnje tijelo za javnu nabavu temeljem članka 186. Zakona o javnoj nabavi i prethodno sklopljenog Sporazuma o reguliranju međusobnih prava i obveza u zajedničkim postupcima javne nabave (KLASA: 406-01/17/01/40; URBROJ: 2163/1-01/8-1\_\_-\_\_ od \_\_\_. prosinca 2017. godine) kojim su ustanove kojima je Istarska županija osnivač (u daljnjem tekstu: Pojedinačni naručitelji):

1. Bolnica za ortopediju i rehabilitaciju „Prim. Dr. M. Horvat“, Rovinj, Luigi Monti 2,
2. Zavod za javno zdravstvo Istarske županije, Pula, Vladimira Nazora 23,
3. Istarski domovi zdravlja, Pula, Flanatička 27,
4. Dom za starije i nemoćne osobe Raša, Raša, Nikole Tesle 1,
5. Dom za starije i nemoćne osobe Novigrad, Novigrad, Domovinskih žrtava 14,
6. Dom za starije i nemoćne osobe „A. Štiglić“, Pula, **Krležina ulica 33,**
7. Osnovna škola „Mate Balote“, Buje, Školski brijeg 2,
8. Osnovna škola „Rivarela“, Novigrad, Emonijska 4,
9. Osnovna škola „Vodnjan“, Vodnjan, Žuka 35,
10. Osnovna škola „Divšići“, Marčana, Divšići 5,
11. Osnovna škola „Jure Filipović“, Barban, Barban 150,
12. Osnovna škola Vladimira Nazora Potpićan, Dumbrova 12,
13. Osnovna škola „P. Studenac“, Kanfanar, Dvigradska 3,
14. Osnovna škola „V. Širola Pajo“, Nedešćina, Nedešćina 103,
15. Osnovna škola „Vladimir Gortan“, Žminj, 9. rujna 2,
16. Osnovna škola Tar-Vabriga, Tar, Istarska 21,
17. Osnovna škola „Milana Šorga“, Oprtalj, Matka Laginje 25,
18. Osnovna škola „Jože Šurana“, Višnjan, Istarska 2,
19. Osnovna škola Svetvinčenat, Svetvinčenat 98,
20. Osnovna škola „I. G. Kovačić“, Čepić, Purgarija Čepić 1,
21. Osnovna škola Vladimira Nazora, Vrsar, Rade Končara 72,
22. Osnovna škola „Dr. M. Demarin“, Medulin, Munida 3,
23. Osnovna škola Vladimira Nazora, Krnica, Krnica 87,
24. Osnovna škola „V. Gržalja“, Buzet, II. istarske brigade 18,
25. Osnovna škola Fažana, Fažana, Puljska ul. br. 9,
26. Osnovna škola „J. Rakovac“, Sv. Lovreč Pazenatički, Gradski trg 1,
27. Talijanska osnovna škola Buje, Buje, Školski brijeg 3,
28. Osnovna škola „I. Batelić“, Raša, Ivana Batelića 1,
29. Osnovna škola Marčana, Marčana 166,
30. Pazinski kolegij – klasična gimnazija Pazin, Pazin, Jurja Dobrile 6,
31. Srednja škola „Zvane Črnja“, Rovinj, Carducci 16,
32. Tehnička škola Pula, Pula, Jurja Cvečića 7,
33. Gimnazija i strukovna škola „Juraj Dobrila“, Pazin, Šetalište Pazinske gimnazije 11,
34. Talijanska srednja škola Rovinj, Rovinj, Carducci 16,
35. Škola za turizam, ugostiteljstvo i trgovinu Pula, Pula, Kandlerova 48,
36. Srednja škola „M. Blažine“, Labin, Rudarska 4,
37. Talijanska srednja škola „D. Alighieri“, Pula, Santoriova 3,
38. Ekonomska škola Pula, Pula, Kovačićeva 3,
39. Srednja škola „M. Balota“, Poreč, Karla Huguesa 6,
40. Srednja škola Buzet, Buzet, A.Cerovca-Tonića 7,
41. Talijanska srednja škola „L. da Vinci“, Buje, Školski brijeg 1,
42. Turističko – ugostiteljska škola „A. Štifanić“, Poreč, Prvomajska 6,
43. Strukovna škola „E. Kumičića“, Rovinj, Carducci 13.

3) Na temelju ovog okvirnog sporazuma Istarska županija će u svoje i u ime Pojedinačnih naručitelja sklopiti ugovore o javnoj nabavi za nabavu i dostavu lož ulja.

4) Ovaj Okvirni sporazum obvezuje Naručitelja na sklapanje ugovora o javnoj nabavi i kupnju robe od Isporučitelja.

**II. UVJETI PROVEDBE OKVIRNOG SPORAZUMA**

**Članak 2.**

1) Naručitelj će prvi ugovor o javnoj nabavi sklopiti neposredno na temelju izvornih uvjeta iz Dokumentacije o nabavi u prethodno provedenom postupku javne nabave i ekonomski najpovoljnijeg ponuditelja.

2) Radi sklapanja svakog sljedećeg ugovora, Naručitelj će uputiti poziv ponuditelju radi dostave ponude za sklapanje godišnjeg ugovora.

3) Pisani zahtjev može sadržavati, osim izvornih, preciznije definirane uvjete te druge nebitne izmjene i dopune uvjeta Okvirnog sporazuma koji su navedeni u dokumentaciji o nabavi kod Okvirnog sporazuma.

**Članak 3.**

1) Ukoliko tijekom primjene okvirnog sporazuma dođe do izmjene propisa o kvaliteti koja bi rezultirala zabranom stavljanja na tržište tražene vrsta lož ulja, Isporučitelj će isporučiti drugu vrstu robe koja svojim karakteristikama najbolje odgovara karakteristikama zabranjene vrste lož ulja. U tom slučaju Isporučitelj će naplatiti onu vrstu robe koja je stvarno isporučena, primjenjujući popust ponuđen za vrstu robe koja je povučena s tržišta, a sukladno odabranoj ponudi.

**Članak 4.**

1) Po donošenju Odluke o odabiru najpovoljnije ponude, a prije potpisivanja Okvirnog sporazuma, Izvršitelj će biti pozvan da dostavi u roku ne duljem od 5 dana sukladno posebnim propisima dokaze opisane točkom 6.14. dokumentacije o nabavi.

2) Nakon što se utvrdi ispravnost traženih dokaza sklopiti će se okvirni sporazum, te će se po sklapanju okvirnog sporazuma pozvati Izvršitelja na sklapanje ugovora o javnoj nabavi roba za prvo godišnje razdoblje.

3) Pri sklapanju pojedinačnih ugovora o javnoj nabavi na temelju ovog Okvirnog sporazuma, ugovorne strane ne smiju mijenjati bitne uvjete ovog Okvirnog sporazuma.

**III. PREDMET I TRAJANJE OKVIRNOG SPORAZUMA**

**Članak 5.**

1) Predmet ovog Okvirnog sporazuma je utvrđivanje uvjeta za sklapanje pojedinačnih ugovora o javnoj nabavi temeljem Okvirnog sporazuma, za nabavu loživih ulja, a prema obujmu i vrsti određeno u specifikaciji Naručitelja navedenoj u dokumentaciji o nabavi kod okvirnog sporazuma, ponudi Isporučitelja te uvjetima utvrđenim ovim Okvirnim sporazumom.

2) Ovaj Okvirni sporazum sklapa se na 4 (četiri) godine i tijekom navedenog razdoblja predviđa se, ovisno o potrebama i osiguranim sredstvima Naručitelja za financijsko izvršenje pojedinog ugovora o javnoj nabavi, sklapanje 4 (četiri) pojedinačna ugovora o nabavi temeljem Okvirnog sporazuma za određeno vremensko razdoblje s predviđenim količinama i vrstama roba specificiranih troškovnikom koji je činio sastavni dio Dokumentacije o nabavi u postupku javne nabave za sklapanje Okvirnog sporazuma.

**IV. CIJENA**

**Članak 6.**

1) Cijena prema tehničkoj specifikaciji i troškovniku u provedenom postupku javne nabave za sklapanje Okvirnog sporazuma iznosi \_\_\_\_\_\_\_\_\_\_\_\_\_\_\_\_\_\_ kn bez PDV-a odnosno \_\_\_\_\_\_\_\_\_\_\_\_\_\_\_\_\_\_ kn sa PDV-om za razdoblje od 4 godine.

 2) Cijena robe je promjenjiva tijekom trajanja Okvirnog sporazuma i određivat će se sukladno službenom cjeniku Isporučitelja koji vrijedi za naftne derivate na dan isporuke. **Prodajna cijena na dan isporuke robe mora biti sukladna službenom cjeniku Isporučitelja važećem na taj dan.**

3) Isporučitelj je dužan na svakom pojedinačnom računu iskazati premiju, koja je fiksni i nepromjenjiv element za obračun cijene za cijelo vrijeme trajanja okvirnog sporazuma.

4) Način određivanja cijene ponude opisan je točkom 5.4. dokumentacije o nabavi.

**V. ROK, NAČIN I UVJETI PLAĆANJA**

**Članak 7.**

1) Predujam je isključen, kao i traženje sredstava osiguranja plaćanja. Obračun izvršenih isporuka robe, izvršit će se na osnovi važećih jediničnih cijena.

2) Naručitelj se obvezuje da će robe koje su obuhvaćene ugovorom plaćati na temelju ispostavljenih ovjerenih računa u roku do 30 dana od isporuke robe.

3) Računi se ispostavljaju pojedinačno za svakog pojedinog naručitelja na adrese definirane točkom 1.1. iz dokumentacije o nabavi.

4) Račun za Istarsku županiju mora uz poziv na KLASU i URBROJ ugovora biti dostavljen na: Istarska županija, Kabinet župana, Flanatička 29, 52100 Pula.

5) Za zakašnjela plaćanja Isporučitelj ima pravo obračunati zateznu kamatu maksimalno u visini važeće eskontne stope Hrvatske narodne banke.

**VIII. PRIJELAZNE I ZAVRŠNE ODREDBE**

**Članak 8.**

1) Isporučitelj se obvezuje započeti s isporukom robe u roku ne duljem od 5 (pet) dana od dana sklapanja ugovora o javnoj nabavi na temelju ovog Okvirnog sporazuma.

2) Roba će se isporučivati sukcesivno, prema potrebama Naručitelja, a po ispostavi pisane narudžbe. Isporuke se vrše u spremnik na lokaciji FCO Naručitelja, a pojedinačni rok isporuke mora biti maksimalno 4 (četiri) dana od trenutka zaprimanja narudžbenice, sukladno opisu iz točke 2.6. dokumentacije o nabavi.

 3) Isporučitelj se obvezuje prilikom izvršenja ugovora o javnoj nabavi osigurati kvalitetu i ispravnost isporučene robe koja odgovara važećem standardu u vrijeme izvršenja ugovora o javnoj nabavi.

4) Isporučitelj se obvezuje na pravovremenost, kvalitetu i stručnost u izvršenju isporuka robe koje su predmet nabave, sve sukladno uvjetima ovog Okvirnog sporazuma, te pojedinačnim ugovorima.

**Članak 9.**

1) Stvarna nabavljena količina temeljem ovog Okvirnog sporazuma može biti veća ili manja od količine predviđene troškovnikom ponude Isporučitelja, uz ograničenje da ukupna plaćanja bez poreza na dodanu vrijednost na temelju svih ugovora sklopljenih na temelju ovog Okvirnog sporazuma ne smiju prelaziti procijenjenu vrijednost nabave koja iznosi 21.000.000,00 kuna.

**Članak 10.**

1) Prije sklapanja godišnjih ugovora o javnoj nabavi temeljem ovog Okvirnog sporazuma, Naručitelj i Isporučitelj odredit će osobe za administrativno praćenje i tehničku provedbu ugovora - koordinatore.

 2) Naručiteljev koordinator odgovoran je za neophodne organizacijske i tehničke kontakte s koordinatorom Isporučitelja i u ime Naručitelja procjenjuje usklađenost isporuka sa zadanim rokovima, cijenama, količinom i kvalitetom isporučene robe prema ovom Okvirnom sporazumu i ugovorima o javnoj nabavi koji će se sklapati na temelju njega. Imena koordinatora Naručitelja i Isporučitelja navest će se u ugovorima o javnoj nabavi.

**Članak 11.**

3) Radi praćenja ukupne realizacije Okvirnog sporazuma, **Isporučitelj preuzima obvezu izvješćivanja Naručitelja** o nastalim obvezama za pojedinačne naručitelje iz članka 1. stavka 2) ovog Okvirnog sporazuma. **Izvješće se dostavlja tromjesečno**, **objedinjeno za sve pojedinačne naručitelje** do 20-og u posljednjem mjesecu tromjesečja.

4) Izvješće mora najmanje sadržavati:

* Naziv pojedinačnog naručitelja,
* Isporučenu količinu lož ulja,
* Ukupno plaćen iznos za isporučenu količinu lož ulja.

**Članak 12.**

1) Naručitelj može odustatiod sklopljenog Okvirnog sporazuma osobito u slučaju:

* da Isporučitelj s kojim je Naručitelj sklopio Okvirni sporazum odbije sklopiti ugovor o nabavi na način i po postupku utvrđenom člankom 2. ovog Okvirnog sporazuma,
* da Isporučitelju iz Okvirnog sporazuma nadležno tijelo zabrani pružanje ugovorenih usluga

2) Odustajanjem od Okvirnog sporazuma iz razloga navedenih u alineji 2. stavka 1. ovog Članka, automatski se raskida i sklopljeni pojedinačni ugovor o javnoj nabavi temeljem Okvirnog sporazuma.

3) Isporučitelj može odustati od Okvirnog sporazuma kada ocijeni da pod uvjetima utvrđenim ovim Okvirnim sporazumom više ne može izvršavati isporuku robe koje su predmet ovog Okvirnog sporazuma.

4) Odustajanjem od Okvirnog sporazuma iz razloga navedenih u stavku 3. ovog Članka pojedinačno sklopljeni ugovor o javnoj nabavi temeljem Okvirnog sporazuma ostaje na snazi do isteka vremenskog važenja.

5) Slučaju raskida pojedinačnog ugovora o javnoj nabavi sukladno odredbama točke 8.8.2. dokumentacije o nabavi, predstavlja i uvjet raskida ovog Okvirnog sporazuma.

**Članak 13.**

1) Sastavni dijelovi ovog Okvirnog sporazuma su:

* Ponuda Isporučitelja iz čl. 1. ovog Okvirnog sporazuma,
* Specifikacija planiranih količina lož ulja po naručiteljima
* Pojedinačni ugovori o javnoj nabavi sklopljeni na temelju ovog Okvirnog sporazuma,
* Sva dokumentacija nastala u tijeku trajanja Okvirnog sporazuma potpisana od ovlaštenih predstavnika ugovornih strana.

**Članak 14.**

1) Ugovorne strane su suglasne da će se na uređenje svih odnosa iz ovog Okvirnog sporazuma ili u vezi s njim primjenjivati odredbe Zakona o obveznim odnosima.

2) Sve sporove koji eventualno nastanu po ugovorima o javnoj nabavi koji će biti sklopljeni na temelju ovog Okvirnog sporazuma, ugovorne strane će rješavati sporazumno, a ukoliko se sporazum ne postigne ugovaraju nadležnost suda prema mjestu sjedišta Naručitelja.

**Članak 15.**

1) Ovaj Okvirni sporazum stupa na snagu danom potpisa ovlaštenih osoba Naručitelja i Isporučitelja.

**Članak 16.**

1) Ovaj Okvirni sporazum sastavljen je u 4 (četiri) istovjetna primjerka, od kojih svaka ugovorna strana zadržava po 2 (dva) primjerka.

2) U znak suglasnosti s navedenim odredbama ovog Okvirnog sporazuma, ovlaštene osobe Naručitelja i Isporučitelja istog potpisuju.

KLASA: 406-01/17-01/40

URBROJ: 2163/1-09/1-18-

Pula, \_\_\_. \_\_\_\_\_\_\_\_\_\_\_\_\_ 2018. godine

|  |  |  |
| --- | --- | --- |
| **PONUDITELJ:** |  | **NARUČITELJ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(naziv ponuditelja)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(funkcija)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ime i prezime) |  | **ISTARSKA ŽUPANIJA**ŽupanMr.sc. Valter Flego |